
Ministru kabineta rīkojums Nr. 426
Rīgā 2024. gada 6. jūnijā (prot. Nr. 23 22. §)
Par valsts kapitālsabiedrību dāvinājumiem (ziedojumiem)
· 1. Pamatojoties uz Publiskas personas finanšu līdzekļu un mantas izšķērdēšanas novēršanas likuma 11. panta ceturto daļu, lai nodrošinātu valsts kapitālsabiedrību vai kapitālsabiedrību, kurās valsts daļa pamatkapitālā pārsniedz 50 procentus, un kapitālsabiedrību, kurās vienas vai vairāku valsts kapitālsabiedrību daļa pamatkapitālā atsevišķi vai kopumā pārsniedz 50 procentus (turpmāk – valsts kapitālsabiedrības), finanšu līdzekļu saimniecisku pārvaldību, Ministru kabinets nosaka šādas valsts kapitālsabiedrības, kurām pirms dāvinājuma (ziedošanas) veikšanas nepieciešams saņemt Ministru kabineta atļauju:
· 1.1. akciju sabiedrība "Latvenergo", vienotais reģistrācijas numurs 40003032949;
· 1.2. akciju sabiedrība "Latvijas valsts meži", vienotais reģistrācijas numurs 40003466281.
· 2. Šajā rīkojumā norādītajām valsts kapitālsabiedrībām pirms dāvinājuma (ziedojuma) veikšanas ir nepieciešams saņemt Ministru kabineta atļauju, ja kalendāra gadā konkrētās valsts kapitālsabiedrības atsevišķa dāvinājuma (ziedojuma) summa vai kalendāra gadā veikto dāvinājumu (ziedojumu) kopsumma pārsniedz 500 000 euro.
· 3. Šajā rīkojumā norādītās valsts kapitālsabiedrības kapitāldaļu turētājs  sagatavo un noteiktā kārtībā iesniedz Ministru kabinetā rīkojuma projektu par atļauju veikt plānoto dāvinājumu (ziedojumu).

